open-index/open-wikipedia-markdown huggingface dataset:
Palazz Tigani-Regitano

El **palazz  Tigani-Regitano** a l’era on palazz storich de Polistena, tirad in pee despoeu del terremot del 1783.

## Storia
In del 1783, Polistena, insema a la magioranza di center de la Calabria meridional, a l’è stada distruta quasi del tut del terremot del 5 de fevrer.
Despoeu  del terremot, la cità l’è stad tuta ricostruida in su proget de l'architet napoletan Pompeo Schiantarelli, cont on pian urbanistich fad su on poo de cà d’on sola famija in s’cera ed on poo di palazz con cort interna destinad a l'alta borghesia. La famija di Milano l’ha decidud de ricostruì la cità sora la collina che la sta denanz al sit indove che la se alzava l'antiga Polistena. L’è stad, in questa zona chì ciamada Evoli, che i prim edifizzi a inn stad ricostruid compagn che, per esempi, la gesa matriz, el palazz di Milano e el palazz Sigillò.

El palazz l’è stad tirad su despoeu del terremot del 1783 del don Francesco Tigani Giudes del scircondari de Galatro e vice Marches (governator) de Anoia, maridad con la sciora Caterina Regitano. In del temp indree in de l’edifizzi a l’è vegnud foeura on frach de idee sia aministrative sia culturai. El Tigani in del 1779,  l’era el governator di terre de Anoia. A Mammola, la famija Regitano la tira su la gesa de San Giusep fondada in del 1730. In del 1832 el fioeul del don Francesco, el Dotor Fisich don Giovann el sposa dona Francesca Guerrisi nevoda del Dotor Domenico Guerrisi e de la Dona Rosa Lombardi, el matrimoni el ven celebrad in la gesa de Santa Marina Vergin di Polistena, de l’Arcipret Michelangelo Guerrisi.

El palazz a l’è stad sbatud sgiò in di ann votanta del noeuv-cent, perché l’era ‘adree per borlà sgiò, i mura perimetrai del pian terra a inn stade mantegnude, cont i giust rinforz, desgià che ‘l gh’ha dent el splendid portal, che con giudizzi l’è stad sparmid. On temp apress al palazz piazzad in Largo dei fiori o Piazzetta di Tigani, i fradei Francesco e Michele Tigani (1833-1873) tucc du sacerdot,  i hann trà in pee una scola superior. El Michele l’è stad aministrador publich, poeta e patriota, l’è anca stad sindich de Polistena del 1865 al 1866. In del 1906 el nom  de la via Piazzetta Tigani el diventa ”Piazza Fratelli Tigani”, el Podestà Edoardo Sigillò su proget de l’architet Giuseppe Prenestino, l’abeliss la ”Piazza Tigani” e ‘l giardin de ”Piazza Tigani” .

## Note


## Bibliografia

* Domenico Maria Valensise –  *Monografia di Polistena, del sacerdote Domenico Valensise*, Napoli, Tipografia di Vincenzo Marchese, 1863.
* Ferdinando Sergio –  *Polistena: ieri e oggi*.
* Giovanni Quaranta – *La Confraternita del Carmine di Anoia” attraverso i documenti d’archivio*, prefazione di Antonio Tripodi.
* Vincenzo Guerrisi – *Monografia da Altanum a Polistena territorio degli Itali-Morgeti*, libro documento.
* Giovanni Mobilia – *SANTA LUCIA A MAROPATI La storia del culto e della chiesa attraverso i documenti d’archivio*, Alba associazione culturale.
Tar

*Tar, fium de la Liguria e de l'Emilia-Romagna
*Tribunal Ministrativ Regional in Italia, breviad TAR (de l'italian *Tribunale Amministrativo Regionale*)
*tar, software per gestì i archivi compress
*Region Autonoma del Tibet, breviada TAR (de l'ingles *Tibet Autonomous Region*)
Costituzzion de la Republega Sociala Italiana

La **Costituzzion de la Republega Sociala Italiana** a l'è stad un sbozz de costituzzion, mai entrad in vigor, per la Republega Sociala Italiana, Stat fantocc de la Germania nazista in pè in l'Altitalia del 1943 al 1945, scrivud per la pupart del minister de l'educazzion nazzional Carlo Alberto Biggini.

El Manifest de Verona a l'è stad, a bon cunt, el veri document fondativ de la Republega, e 'l ciamava 'na costituenta, però el Consili di Minister del Stat l'haveva decidud de ciamàlla dopo de la guerra, ma vist che l'Ass l'ha perdud la guerra e dopo de la resa de Caserta a l'era ciar che la ghe saria stada pu 'na RSI, a l'è andada minga in port.

A bon cunt, ghe andava assee dree ai principi dad del Manifest de Verona, 'me el corporativism, la socializazzion de l'economia e 'l socialism nazzional, e la stabiliva 'na sovranità partida in tra el popol e 'l Duce, elesgiud cont un sistema de democrazzia organega, ogni set agn, e che se podeva elesger anca 'n oltra voeulta, che 'l nomenava el governo e 'l sanzionava i lesg, in pratega, 'na republega semi-presidenzial.

## Riferiment
*Test de la Costituzzion
Černošice

**** a l'è un comun de la Cechia, part de la Boemia Central e del distret de Praha-západ.

El gh'ha el status de cità.

## Riferiment
*CCRE 

## Alter proget
Emilio De Bono

L**'Emilio De Bono** (Cassan d'Ada, 19 de marz 1866 - Verona, 11 de sginer 1944) a l'è stad un general e politegh italian. Senator del Regn in la legislatura quella de XXVI, l'era un member del Partid Nazzional Fassista e l'ha tolt part a la marcia su Roma, oltra che vesser part del Gran Consili del Fassism. 'Me militar, l'è stad Maresciall d'Italia e l'ha tolt part a la guerra italo-turca, a la prima guerra mondial e a la guerra d'Etiopia.

In del 1943 el vota a favor de l'orden del dì Grandi, o ben la sfiducia del Benito Mussolini, e l'è poeu caturad a Roma di trupe de la noeuva Republega Social Italiana intant che 'l andava in sgir in bicicleta. Portad a Verona, l'è processad in del process de Verona e condanad a mort per volt tradiment, anca se in principi el tribunal l'haveva votad per l'assoluzzion, ma l'Enrico Vezzalini i ha convint, infin, a condanàll, dopo havé acusad i magistrad de vesser debol, 'me cuntad del Renzo Montagna.

El gerarca l'ha respondud "me ciollee propi poch, gh'hoo 78 agn" e l'ha domandad 'na grazzia, che l'è negada, e l'è fusilad el 11 de sginer de l'ann adree.

## Riferiment
*Treccani

## Alter proget
Cros de San Giorgg

La **Cros de San Giorgg** a l'è una bandera fada de 'na cros rossa in camp bianch o, in araldega, arsgent, che l'è stada simbol, in del Medioev, di Guelf.

Nassuda al temp de la prima Crosada e per la prima voeulta bandera de stat in de la Republega de Genoa, la gh'ha alter du usagg assee famos: quell de l'Inghilterra, che se cunta che l'habia ficciad la bandera de Genoa, e quell de la Liga Lombarda, tolt de Milan.

'Me grafega a l'è complementar a la cros de San Giovann, simbol de l’otorità imperiala e, inscì, di Ghibellin.

## Riferiment
*[Http://www.amezena.net/storia-di/storia-di-una-croce-di-una-bandiera/ Storia di una Croce, di una bandiera…]

## Alter proget

## Vos corelade
*Stema de Milan
*Stema de la Cità de Londra
*Stema de Genoa
Carlo Nordio

El **Carlo Nordio** (Treviso, 6 de fevrer 1947) a l'è un politegh e ex magistrad italian, minister de la giustizzia in del governo Meloni del 22 de otover 2022.

Procurator sgiontad de Venezzia al temp de l'inchiesta del MOSE, l'ha tolt part anca ai inchieste de *[[Mani pulite]]* con la famosa inchiesta in sui cooperative rosse, oltra che a quelle in sui Brigade Rosse e in su Tangentopoli.

L'è andad in pension in del 2017 e del 2018 l'è part del CdA de la Fondazzion Luigi Einaudi. In del 2022 l'è elesgiud a la Cambra con Fradei d'Italia.

## Riferiment
*Il Gazzettino

## Alter proget
Ashoka el Grand

**Ashoka el Grand** (Pataliputra, 304 i.d.C. – Pataliputra, 232 i.d.C.) a l'è stad el sovran de l'Imperi Maurya, che sota el so regn l'è deventad el regn pussee influent de la zona, a ciapà la pupart del sotacontinent indian, l'Afghanistan, el Bengala, l'Assam e 'n bell toch de la Persia.

## Riferiment
*Treccani

## Alter proget
Ponal

El **Ponal** (*Ponale* in italian) a l'è un rial che 'l scomincia del lagh de Leder, de 'na cascada de circa 30 meter, e 'l riva, dopo de 7 chilometer, al lagh de Garda, a traversà domà el comun de Leder. In la vall formada de 'sto rial a gh'è la strada del Ponal, che l'è assee cognossuda de quei che ghe pias correr con la spiciola.

## Riferiment
*Sapere.it
Rassetada del 1814

La **Rassetada del 1814**, ciamada anca *Restaurazzion* o *Restaverazzion* cont un italianism, a l'è stad el procediment che l'ha portad, dopo di imprese del Napoleon e del Congress de Vienna, al tornà del poder assolud di monarca in Europa.

## Riferiment
*Treccani

## Vos corelade
*Legitimism
*Monarchie tolte via
David Hilbert

El **David Hilbert** (Königsberg, 23 de sginer 1862 – Gotinga, 14 de fevrer 1943) a l'è stad un matemategh todesch, in tra i pussee important in del camp de la matematega a cavall in tra el secol quell de 19 e quell de 20.

## Riferiment
*Treccani

## Alter proget

## Vos corelade
*Matris de Hilbert
*Trasformada de Hilbert
*Spazzi de Hilbert
*Teorema de Hilbert
*Paradoss del Grand Hotel de Hilbert
*Teorema de la bas de Hilbert
*Assioma de Hilbert
*Teorema di zeri de Hilbert
Alternativa (partid politegh)

**Alternativa** a l'è un partid politegh italian popolista e euroscetegh, vegnud foeura in del fevrer del 2021 quand che di member del Moviment 5 Stelle hann mollad el partid e inn entrad in del grup messedad perchè voleven no vesser part del governo Draghi, in la component ciamada *L'Alternativa c'è* (lombard: *La gh'è l'Alternativa*) in del november del midem ann deventen un partid ver e propi ciamad domà *Alternativa*.

El partid, del so manifest, el refuda el liberism in favor del dirigism e di politeghe verd. Disen de no anca ai privatizazzion, a ciapà i daner del prestit del Next Generation EU, e ciamen per una reforma di politeghe economeghe europee.

## Riferiment
*Sit ofizzial
NixOS

**NixOS** a l'è 'na distro Linux fondada in sul gestor de pachet Nix, che la dopera un sistema deciarativ per la configurazzion, che 'l permet un'installazzion afidabel in su vari dispositiv, oltra che un sistema de atualizazzion assee robust fondad in su l'atualizazzion atomega, o ben i pachet che fonzionen a inn mai tolt via, ma inn domà mudad i so ligam simbolegh, roba che la permet de doperàlla come sistema in del setor DevOps. Però, la ghe va minga dree al Filesystem Hierarchy Standard, roba che despess la rend necessari compilà una version aposta del software o doperà di ligam simbolegh per fàll fonzionà.

## Ligam de foeura
*Sit ofizzial

## Alter proget
Cità metropolitana de Bologna

La **** (** in italian) a l'è una cità metropolitana de l'Emilia-Romagna, con cap-loeugh .

El sindegh metropolitan a l'è el Matteo Lepore.

## Riferiment
*Unione Province d'Italia 
## Alter proget
Marko Lazetić

El **Marko Lazetić** (serb cirillich: *Марко Лазетић*; 22 genar 2004) l'è on giugador de folball serb, attaccant giovinòtt cont ona mìnima esperienza in de la Stèlla Rossa, famosa squadra de ballon de la capital, Belgrad.

Marko gh'ha del talent, soratutt cont el pè dester. Ha giamò marcaa in del sò campionaa e ha ancasì debuttaa in Euròpa.

E i sò gent i gh'hann faa su on bèll regall al anniversari di sò desdòtt ann: i gh'hann faa trovà on bèll contratt de quatter ann con la soa noeùva squadra in Italia: el AC Milan.

Lù el gh'ha scernii el sò numer furtunaa: el 22, che ai tifos ross-negher a i tira denter di bèi regòrd.

## Riferiment
*Soccerway
*OFFICIAL STATEMENT: MARKO LAZETIĆ
RavynOS

**ravynOS** (in precedenza **AiryxOS**) a l'è un sistema operativ fondad in su FreeBSD che 'l gh'ha 'me obietiv la compatibilità binaria con macOS, grazzia a 'n implementazzion libera de Objective-C e Cocoa.

## Storia
La prima version a l'è sortida a masg 2021, fondada in su *helloSystem*, una distro FreeBSD che la gh'ha 'me obietiv el vesser vesina ai vegg Mac, ma  senza compatibilità binaria, e in su FuryBSD.

A november 2021 la vegn foeura la version 0.3.0, che l'è la prima beta, con dent Firefox, el Terminal e Kate, e anca un installer scrivud in Objective-C. El sistema, però, el gh'ha no un dock, el gh'ha 'na configurazzion de red un poo grama e con poche app che fonzionen.

El doperava in principi, per la grafega, KDE con X11, ma poeu in del 2022 i programador scernissen de cambià strada e de tacà a scriver 'na noeuva interfaccia grafega.

## Scerne tecneghe
I programador hann scernud de doperà FreeBSD inveci che Darwin per via del bon suport hardware, e doperen di librarie de GNUstep, implementazzion libera di librerie NeXTstep.

## Ligam de foeura
*Sit ofizzial

## Vos corelade
*ReactOS
Carlo Del Teglio

El **Carlo Del Teglio** (Premana, 1 de otover 1926 - Lech, 5 de sginer 1988) a l'è stad un poeta e maester italian.

## Biografia
Fioeul de l'Antonio Codega e de la Giulia Gianola, el cambia cognom in Del Teglio in del 1952. El va a scoeula al ginnasi a Milan, ma el va pu a causa de la guerra mondial, e del 1944 al 1945 l'è partigian in montagna, e a la fin de la guerra el torna a studià, inscì de deventà maester elementar in di agn '50, e in del 1957 el se laurea cont una tesi in sul Paolo Rolli e 'l va a insegnà in di scoeule superior a Lech, e in di agn '60 el taca a collaborà con varie riviste e sociazzion de la Lombardia svizzera.

El moeur in del 1988, e l'è regordad in del musee etnografegh del so comun natal.

## Riferiment
*Il Melabò
Anguilla

*Anguilla, isola che la dipend del Regn Unid
*Anguilla, una familia de pess
*Anguilla anguilla, pess part de la familia de sora
*Anguilla, 'na figura araldega
Anguilla anguilla

***Anguilla anguilla*** (*Anguilla* o *Inguilla* in lombard) a l'è un pess teleostee de la familia Anguillidae, spantegad in del Mar Mediterrani e in l'Ocean Atlantich, de l'Islanda al Senegal. De solet, i done vann su despess del mar al fium, menter i mas'c de solet stann, al massim, in l'aqua salmastra. L'è 'na specie a ris'c.

In Italia a l'è 'n prodot tipegh de la zona de Comacchio, de Foggia e de la Toscana, in del Paes Valenzan a l'è l'ingredient principal de Allipebre, oltra che vun di ingredient originari de la Paella. In del mond germanich a l'è assee spantegada la zupa de anguilla.

## Riferiment
*(EN) Freyhof, J. & Kottelat, M. 2008, Anguilla anguilla, su IUCN Red List of Threatened Species, Versione 2020.2, IUCN, 2020.

## Alter proget
Scarpazzon

El **Scarpazzon** (*Scarpasòun* in lengua emiliana, *erbazzone* in italian) a l'è una torta salada de pasta tipega de la zona de Resg Emilia, che la gh'ha dent biedrave lessade, despess anca i spinasc, oeuv, scigolla, scialò e formai, de solet Parmesan Resgian, ma incoeu se met despess anca la mascherpa.

## Riferiment
*ERBAZZONE REGGIANO

## Vos corelade
*Scarpasot
Distro Linux

Una **distro Linux** a l'è un sistema operativ che 'l se fonda in sul kernel Linux al che la sgionta vari pachet e, de solet, un sistema per la soa gestion. De distro Linux ghe n'è per tut i gust: de OpenWrt per i dispositiv embedded a Linux Mint per i Personal Computer fina a Rocks Cluster Distribution, pensada per i supercomputer.

Una tipega distro Linux la gh'ha dent, oltra al kernel, i librarie e i udasej GNU, del software pussee, de la ducumentazzion, un server grafegh (de solet X Window System, ma incoeu gh'è anca Wayland), un gestor di fenestre e 'n ambient desktop.

Gh'è pussee de milla distro Linux e gh'è nissuna statistega bona in su la soa adozzion.

## Riferiment
*DistroTest.net 
*Lista di distribuzzion

## Alter proget
Pisarei e faśö

**Pisarei e faśö** (*pissarei e fasoeu* in Noeuva Ortografia Lombarda, pissarei a l'è un termen piasentin che l'è doperad per el bigol di fiolit) a l'è un piat a bas de pasta tipegh de la cusina piasentina, vun di pussee cognossud de la cusina de quella cità e, in sgeneral, de la cusina emiliana. A l'è recognossud 'me De.Co. del comun de Piasenza e 'me Prodot Agricol Tradizzional de l'Emilia-Romagna.

La pasta a l'è fada con farina, aqua, pan gratad e 'n poo de formai gratad, e l'è poeu schisciada e srolotada inscì de dàgh la forma classega, e l'è servida poeu cont un sugh de fasoeui, del tomates schisciad e despess de l'oltra roba, 'me i carotole o 'n poo de luganega.

## Riferiment
*Piacenza Antica

## Alter proget

## Vos corelade
*Pasta e fasoeu
Tito Stagno

El **Tito Stagno** (Cagliari, 4 de sginer 1930 - Roma, 1 de fevrer 2022) a l'è stad un sgiornalista, telecronista sportiv e condutor televisiv italian. A l'è stad propi famos per havé cuntad in direta televisiva italiana el prim sbarcà in su la Luna, dopo vesses interessad al tema di temp del Sputnik 1. L'ha anca seguid du Papa: el Paol VI e 'l Giovann XXIII e du President de la Republega: Giuseppe Saragat e Antonio Segni.

## Riferiment
*Morto Tito Stagno, la voce che ci raccontò la conquista della Luna

## Alter proget
X Window System

**X Window System**, despess ciamad domà **X11** o anca domà **X**, a l'è un sistema de fenestre de tipo bitmap, standard de facto de Linux e doperad anca in vari alter sistema Unix-Like.

X el da i fondament per havégh un sistema grafegh: el dissegnà e 'l spostà di fenestre e l'interazzion cont el ratin e la tastadura, ma la comanda no l'interfacia utent, che l'è delegada ai programa, e donca i vari sistema poden havégh di grafeghe propi diferent.

X l'è scominciad in del 1984 'me part del Project Athena del Massachusetts Institute of Technology e l'è a la version quella de vundes del 1987, de chi el nom X11. Del 2004 a l'è gestid 'me software liber de la X.Org Foundation.

## Riferiment
*Il server X11

## Alter proget

## Vos corelade
*Wayland
*Quartz (Mac OS)
*Mir (software)
*Cairo (software grafegh)
*rio (sistema de fenestre)
Wayland

**Wayland** a l'è un protocoll grafegh per i sistema operativ Unix-like pensad 'me alternativa a X Window System. A l'è assee diferent de X, vist che l'è apont un protocoll, che poeu l'è implementad de 'n compositor, de solet ofert del desktop environment, e di aplicazzion, in d'una manera pussee ordenada rispet a X. Sortid in del 2008, del 2013 l'ha tacad a vesser doperad de 'n poo de distro Linux e incoeu l'è retegnud el futur del sistema grafegh.

## Riferiment
* WAYLAND: La prossima RIVOLUZIONE su Linux. Ma cos'è veramente?

## Alter proget
Ren (fium italian)

El **Ren** (*Raggn*, *Rén* o *Ränn* in emilian, *Reno* in italian) a l'è un fium de l'Emilia-Romagna, el segond pussee longh de la Region dopo del Pò, e de la Toscana, indova che 'l sorgiss e 'l corr per un quaj chilometer. Longh 211 km, el va foeura in del Mar Adriategh in tra Lid de Spina, in provincia de Ferrara, e Casal Borsetti, in provincia de Ravena. In l'antighità el finiva, insema al Panar, in del Pò, ma poeu in l'Alt Medioev la zona de Ferrara l'ha vist mudà la situazzion idrologega e l'è rivad a sortì deperlu in del mar.

A l'è considerad el fium che 'l marca el confin in tra l'Emilia, e an'mò prima de la Lombardia storega, e la Romagna, insema al Siller.

## Riferiment
*Treccani

## Alter proget

## Vos corelade
*Canal Emilian Romagnoeul
Giuliano Cazzola

El **Giuliano Cazzola** (Bologna, 9 de fevrer 1941) a l'è un politegh, sgiornalista e ex sindacalista italian.

## Biografia
Lauread in giurisprudenza, l'è stad un sindacalista assee important de la CGIL fina ai prim agn '90, e in del 1993 el molla el sindacalism per andà in la secreteria del Partid Socialista Italian.

In di elezzion del 2008 l'è elesgiud cont el Popol de la Libertà  a la Cambra di Deputad, e in del 2012 el scerniss de sostegnì el governo Monti, anca se 'l so partid l'ha votad no, e in del 2013 el molla ofizzialment el PdL per candidàss con la Scerna Civega ma l'è no elesgiud, però el deventa coordenador regional del partid, e in del november 2013 el se sgionta al Noeuv Centerdestra de l'Angelino Alfano, che 'l candida ai elezzion europee del 2014, indova che l'è no elesgiud, e dopo de l'elezzion del Sergio Mattarella 'me President de la Republega el va foeura del partid. 

In del 2019 el se sgionta a Pussee d'Europa e l'è candidad in di elezzion del 2020, indova che l'è minga elesgiud. In del midem ann el deventa editorialista per el quotidian *[[Il Riformista]]* e *senior fellow* de l'Istitut Bruno Leoni''.

## Riferiment
*Biografia

## Alter proget
FreeBSD

**FreeBSD** a l'è un sistema operativ liber derivad de la Berkeley Software Distribution e nassud in del 1993, retegnud incoeu vun di sistema BSD pussee doperad. El gh'ha di similarità con Linux, ma a soa diferenza el ponta a vesser un sistema operativ complet, con dent oltra a 'n kernel anca i utilità e la documentazzion, e l'è relassad cont una licenza pussee permissiva, ciamada licenza BSD, che la permet ai produtor de software proprietari de meter dent del so codes serrad senza havégh de relassàll 'me software liber, tant che incoeu la bas de codes de FreeBSD, incoeu, a l'è la bas fondamental de Darwin (che l'è a soa voeulta la bas de macOS, iOS, iPadOS, watchOS, e tvOS), de TrueNAS e di sistema operativ di console PlayStation 3, PlayStation 4 e Nintendo Switch.

## Ligam de foeura
*Sit ofizzial

## Alter proget

## Vos corelade
*OpenBSD
*DragonFly BSD
*DesktopBSD
*GhostBSD
*M0n0wall
Bootloader

El **bootloader** a l'è un programa informategh che 'l gh'ha la responsabilità de fàgh fà el boot a 'n computer.

Quand che un computer a l'è pizzad su, el sistema operativ e i dacc de l'utent a inn de solet salvad in su 'na memoria minga volatel, e donca a gh'è no un sistema aviabel in RAM: el computer, donca, l'eseguiss un programa piscinin, salvad in su 'na ROM, inscì de permeter al sistema de havégh di fonzion de input/output fondamentai e, dopo di alter procedure, fà partì el sistema operativ ver e propi.

Incoeu i sistema pussee spantegad a inn quell del BIOS, indova che se carega un sistema fondamental de input-output che l'è bon de lensger i prim 512 byte (l'inscì ciamad Master boot record) indova che gh'è el programa che 'l gestiss el partì del computer, e quell pussee noeuv del UEFI, che l'è in pratega a soa voeulta un sistema operativ piscinin - di voeulte con di fonzion compagn de 'n browser integrad o di fonzionalità de configurazzion a distanza - e che l'è eseguid del firmware de la scheda mader: per gestì el boot el lensg di eseguibel EFI, catad foeura de ogni sistema aviabel, che poeu se ocupen de fà partì el sistema.

## Riferiment
*What Is UEFI, and How Is It Different from BIOS
*UEFI boot: how does that actually work, then?
*boot loader (boot manager)

## Alter proget
Master boot record

El **Master boot record** a l'è, in del mond di PC IBM compatibel, el setor de boot, che l'è al principi di memorie de massa partizzionabel, inscì de havégh dent di informazzion in sul comé l'è organizad logicament el dispositiv e in sul comé l'è possibel aviàll e, se l'è possibel, el so bootloader. A causa di limitazzion in del so adressament, a l'è possibel havéghel domà in su dispositiv de massim 2 TB, per quei pussee grand se dopera GUID Partition Table.

## Riferiment
*[MBR (x86)](https://wiki.osdev.org/MBR_(x86))

## Alter proget

## Vos corelade
*BIOS boot partition
*Apple Partition Map
*Extended boot record
EndeavourOS

**EndeavourOS** a l'è 'na distro Linux fondada in su Arch Linux, considerada la sucessora de Antergos, descontinuada in del 2019. La gh'ha 'n sistema de installazzion grafegh semplifegad, o ben Calamares, che 'l permet de installà xfce (de default, offline), Budgie, Cinnamon, Deepin, GNOME, i3, KDE Plasma 5, LXQt, e MATE. 

L'è vegnuda foeura de la comunità del forum de Antergos e la gh'ha havud un bon success in la comunità. A diferenza, per esempi, de Manjaro, i so repository a inn pussee vesin a quei de Arch, e 'l dopera nissuna sgionta rispet al gestor di pachet pacman.

## Ligam de foeura
*Sit ofizzial

## Alter proget
Cinnamon (desktop)

**Cinnamon** (o ben *canella* o *cinamon* in lombard) a l'è un ambient desktop per l'X Window System che 'l vegn de GNOME 3 - a diferenza per esempi de MATE che l'è 'n fork de GNOME 2 - ma che 'l ponta a tegnì la classega metafora del desktop. A l'è vun di ambient desktop de default de Linux Mint, ma a l'è disponibel anca per alter distro Linux e sistema Unix-like.

El so desvilup l'è scominciad in l'avril 2011, quand che l'è nonziada la fin del desvilup de GNOME 2 in favor de GNOME Shell, dopo che i desvilupador de Linux Mint hann forkad un poo de component inscì de fà el so ambient compatibel: la partizzion l'è fornida con la version 2.0, del 2013, quand che i component e i applet a inn pu compatibel in tra GNOME 3 e Cinnamon.

L'ha ricevud in la stampa 'na bona covertura, e l'è retegnud assee fazil de doperà e de imprender, anca per l'utent minga espert: per i soe scerne conservative l'è despess paragonad a Xfce e a alter ambient vesin a GNOME 2, compagn de MATE e de GNOME Flashback.

## Alter proget

## Ligam de foeura
*Sit ofizzial
MATE

**MATE** l'è un ambient desktop open source che 'l vegn de GNOME 2, disponibel per Linux, varie BSD e Illumos. El proget l'è scominciad in del 2011 in risposta a la fin del desvilup de GNOME 2 in favor de GNOME Shell de 'n utent de Arch Linux de l'Argentina, e poeu l'è stad adotad de la squadra de desvilup de Linux Mint, del che l'è vun di ambient de default.

El so desvilup l'è scominciad cont el darer codes de GNOME 2 a disposizzion, ma poeu l'ha vist 'n evoluzzion independent, cont el sgiontà de fonzion noeuve e la compatibilità con GTK 3. A l'è disponibel ofizzialment in Linux Mint, Rocky Linux, Void Linux, Debian, Ubuntu MATE, Trisquel, Parabola GNU/Linux-libre, GhostBSD, OpenIndiana e Fedora, e l'è possibel installàll in la pupart di sistema Linux e Unix-like.

## Ligam de foeura
*Sit ofizzial

## Alter proget
Alfred Hitchcock

L**'Alfred Hitchcock** (Londra, 13 de avost 1899 - Los Angeles, 29 de avril 1980) l'è stad un produtor del cinema e regista britannegh, naturalizad statunitens. Considerad in tra i pussee grand cineasta de la storia, l'è cognossud soratut per i so thriller, compagn de Psyco, Complot de familia e I Usei.

A l'è cognossud anca per i camei, che inn deventad una tradizzion di so film, che despess inn assee fantasios quand che un film l'è domà in d'una scena: per esempi, in d'un film, el compariss 'me foto in sul giornal.

## Riferiment
*Treccani

## Alter proget
Jazz

El **Jazz** a l'è un gener musegal nassud al principi del secol quell de vint 'me evoluzzion de la musega doperada di s'ciav afro-american in di canzon del lavorà, che l'ha vist 'n evoluzzion grazzia ai imigrad italian che hann portad i strument tipegh de la banda de pajes.

## Riferiment
*Treccani

## Alter proget
Sistema sanitari del Liechtenstein

El **sistema sanitari del Liechtenstein** a l'è un sistema sanitari universal con di element des'centrad e de liber mercad a travers de 'n sistema de sigurazzion obligatoria che ogni resident del Pajes el gh'ha de havégh, minga deslongh 'me sistema de quell de la vesina Svizzera.

Ogni citadin el gh'ha de crompà 'na sigurazzion *OKP* de 'na compagnia registrada cont el governo, che la quata senza spese pussee del medegh de medesina general e, cont una franchigia, i tratament in Isvizzera e Austria. El sigurad el paga no tusscoss de la sigurazzion, che l'è quatada in part del Stat e in part de 'n fond pagad del padron indova che vun el lavora.

El Liechtenstein el gh'ha un ospedal nazzional a Vaduz, el che pront socors a l'è a gratis anca per quei che inn no sigurad, e dent ghe lavoren anca di dotor in regim privad. Gh'è anca 64 medegh in del Pajes, in tra dotor de bas e specialista, e 26 dentista, i che servizzi inn no quatad de la sigurazzion. Per i malatie pussee grame o per i oss rote assee, i pazzient inn spostad in Austria o in Isvizzera.

In del Prenzipad l'abort a l'è illegal squasi semper, e poden vesser condanad a la galera sia i dotor che 'l fann sia i done. Donca, per abortì legalment, i done gh'hann de andà foeura del Pajes.

## Ligam de foeura
*Ministeri de la Salut
Ambient desktop

Un **ambient desktop** (*desktop environment* in ingles) a l'è un software grafegh che 'l realiza la metafora del desktop in su 'n sistema operativ, fad su de 'n insema de programa che compartissen el midem aspet grafegh. De solet se fonden in su la metafora WIMP (fenestre, icone, menù, pontator) e permeten una gestion pussee sempliz e comoda del sistema operativ, anca se despess men completa rispet a la CLI.

In sui sistema operativ compagn de Windows e MacOS l'ambient desktop a l'è dad insema al sistema operativ e l'è inseparabel del rest del sistema, menter in su Linux e la pupart di alter Unix-like se po catà foeura che ambient doperà, e 'sti programa hann popolarizad el doperà el termen "ambient desktop" propi per el programa che 'l fa l'interfaccia.

## Galleria de ambient desktop

File:AmbientDesktop.png|Ambient
File:Solus 4.1 Budgie.jpg|alt=Bugie Desktop|Budgie
File:CDE 2012 on Linux.png|CDE
File:Cinnamon 4.2.3 screenshot.png|Cinnamon
File:CutefishOS 0.2.png|Cutefish 
File:VirtualBox Linux Deepin 20.1 LARGE 17 03 2021 11 00 50.png|Deepin DE
File:102shot xft1.png|EDE
File:Elokab-full-01.png|Elokab
File:E17 bw screenshot.png|Enlightenment
File:Etoiledock.png|Étoilé
File:GNOME Shell 40 (applications grid).png|GNOME Shell
File:Gnustep.png|GNUstep
File:InnovaDE Kids V 0.1.3.png|Innova
File:Katana-usage-i686.png|Katana
File:KDE Plasma 5.23 default screenshot.png|KDE Plasma 5
File:Liri Shell.png|Liri Shell
File:Lumina1.0.0-TrueOS.png|Lumina
File:LXDE desktop full.png|LXDE
File:LXQt 1.0.0 Ambiance screenshot.png|LXQt
File:Ubuntu Mate 18.04.1 with MATE 1.20.1.png|MATE
File:MaXX.png|MaXX
File:Maynard desktop.png|Maynard
File:Symphonyosb1pr1.png|Mezzo
File:Bodhi-2016-10-29.png|Moksha
File:Elementary OS 5.1 Hera.png|Pantheon
File:LG3D memo board.jpeg|Project Looking Glass
File:Ozonegui.jpg|oZone GUI
File:Razor desktop.png|Razor-qt
File:Rox-desktop-2004.png|ROX Desktop
File:Sugar-home-view-0.82.jpg|Sugar
File:TheShell.png|theShell
File:Screenshot of Trinity Desktop Environment (TDE) R14.0.5 Development.png|Trinity
File:Ubuntu kylin.png|UKUI (ambient desktop)
File:UKUI Desktop environment.png|UKUI (ambient desktop)
File:Ubuntu 16.04 Desktop.png|Unity
File:Vera Desktop.png|vera
File:XFCE-4.12-Desktop-standard.png|Xfce 


## Riferiment
*Linux101

## Alter proget

## Vos corelade
*Gestor di fenestre
Edith Piaf

L**'Edith Piaf** (Paris, 19 de dicember 1915 - Grasse, 10 de otover 1963) a l'è stada 'na cantautora francesa, gran interprete de la canzon francesa in tra i agn '30 e '60, e l'ha lanziad vari cantant che inn stad poeu considerad so successor, compagn de Yves Montand, Charles Aznavour, Eddie Constantine, Norbert Glanzberg, Gilbert Bécaud, Félix Marten, Georges Moustaki e Théo Sarapo.

## Riferiment
*Treccani

## Alter proget

## Vos corelade
*3772 Piaf
Sun Tzu

El **Sun Tzu** (*孫子* in chines,  544 p.d.C. – 496 p.d.C.) a l'è stad un general e filosof chines, autor del tratad L'Art de la Guerra, in tra i pussee famos tratad militar de la storia.

## Riferiment
*Britannica

## Alter proget
Diga

Una **diga** a l'è un sbarrament de 'na massa d'aqua fad su de l'om e permanent, che 'l po vesser fissad o mobil, inscì de fà su un lagh artificial o proteger un toch de costa o un port. L'aqua regolta la po vesser doperada anca per havégh de l'energia idroeletrega.

## Riferiment
*Britannica

## Alter proget

## Vos corelade
*Central idroeletrega
*Argin
Ospedal Nazzional del Liechtenstein

L**'Ospedal Nazzional del Liechtenstein** (*Liechtensteinisches Landesspital* in todesch) a l'è l'unegh ospedal publegh del Liechtenstein, sit a Vaduz e organizad 'me fondazzion independent de dirit publegh.

Un prim ospedal l'è stad fad su in del 1892, 'me ospedal comunal, e l'è slargad assee del 1977 al 1981. In del 1971 la Cros Rossa del Liechtenstein la fa su un servizzi de socors che l'è incentrad in su l'ospedal. In del 2000 la proprietà de l'ospedal la passa del comun al Stat, el nom l'è cambiad de "Ospedal de Vaduz" a "Ospedal Nazzional" e 'l deventa 'na fondazzion de dirit publegh, e in del 2004 a l'è fad su un noeuv repart e in del 2009 ghe meten una resonanza magnetega.

In del 2011 el Landtag del Liechtenstein l'insubiss de fà su un noeuv ospedal cont un prestit de 83 milion de franch, ma i citadin disen de no in d'un referendum. 

## Ligam de foeura
*Sit ofizzial
Tsunami

El **tsunami** a l'è un fenomen natural dovud a 'n moviment fort in del fond de 'n corp d'aqua, compagn de 'n terramot, de 'n eruzzion de 'n volcan o de 'n s'ciop, che 'l ved una serie de onde che poden deventà assee volte e fà un frach de dagn. El conligament coi terramot l'era stad sgiamò sugerid in del quint secol prima del Signor del storegh Tucidid, ma fina al secol quell de vint se saveva propi poch in sul fonzionament de 'ste onde.

I pajes pussee colpid di tsunami, compagn del Giapon, despess fann su di infrastruture assee resistent che poden donca restà in pè dopo de 'n tsunami, e gh'hann un sistema de allarma che la avvisa la sgent quand che gh'è el ris'c, ma di voeulte l'è minga assee: per esempi el gran terramot del 2011 l'ha fad vegnì un gran bell tsunami e l'ha copad pussee de 15'000 persone, oltra a fà vegnì un gram incident nuclear a Fukushima.

## Riferiment
*Treccani

## Alter proget
LXDE

**LXDE** a l'è un ambient desktop per distro Linux e sistema operativ Unix-like, retegnud assee adat per i sistema con poca memoria e capacità de processà informazzion. A l'è stad desvilupad a partì del 2006 del LXDE team, guidad del programator taiwanes Hong Jen Yee, ciamad anca *PCMan*. Del 2018 el team original l'è andad a desvilupà LXQt, port che 'l dopera i librarie Qt, e un team noeuv l'ha tacad a mantegnì la version original.

A l'è desktop de default in su Knoppix, Raspberry Pi OS, Trisquel Mini, Peppermint OS e LXLE Linux, menter l'è disponibel in su Artix Linux, Fedora, Devuan, Debian e Arch Linux. Lubuntu l'ha doperad fina al 2018 LXDE, per passà poeu a LXQt.

## Ligam de foeura
*Sit ofizzial 

## Alter proget

## Vos corelade
*LXQt
*Xfce
Gaetanina Calvi

La **Gaetanina Calvi** (Milan, 1887 - Caraa, 1964) a l'è stada un'ingegera italiana, prima dona a laureàss al Politecnegh de Milan, in del 1913, e segonda in Italia dopo de la Emma Strada.

## Biografia
Originaria de 'na familia de la Vall Brembana, el so paa e i so noni eren ingegner, la se diploma al licee classegh Isep Parin cont el massim di vot, e in l'ann academich 1908/1909 la se iscriv a ingegneria civil al Politecnegh de Milan, e la se laurea in del 1913 con 85/100, e la se da a la libera profession, prima a Milan e poeu a Caraa.

L'ha lavorad al proget de l'Istitut di Orb de Milan in del 1925 e l'ha tacad a insegnà lilinscì, e poeu l'ha dad a lor una gran bonaman dopo che l'è morta la mam, in del 1933.

In del 1940, con l'ingress de l'Italia in la segonda guerra mondial, la se retira de l'insegnament, inscì de restà al sigur in campagna.

L'ha sutad a lavorà 'me libera professionista fina a la mort, capitada a Caraa in del 1964.

## Riferiment
*Gaetanina Calvi

## Alter proget
Pascalina

La **pascalina** (*pascaline* in franzes) a l'è stada 'n istrument de calcol inventad del matemategh e filosof frances Blaise Pascal in del 1642, e la permet de fà la soma e la sotrazzion di numer fina a 12 cifre, e la faseva in automategh el riport. La prima pascalina a l'era minga decimal, ma la andava dree al sistema sistema £sd, ma poeu inn stade fà di pascaline decimai e anca vuna geometrega.

A longh el s'è pensad che l'è stada la prima calcolatris inventada, ma poeu s'è descovert che 'l Wilhelm Schickard l'haveva fad un dispositiv compagn un para de desegn prima.

La soa notorietà l'è stada slargada propi tant de la ciara descrizzion dada in l'Encyclopédie de Denis Diderot e de Jean Baptiste Le Rond d'Alembert, e l'è stada el fondament de tante calcolatris dopo de lee, fina al secol quell de vint, con machine de sacocia compagne de l'Addometer.

## Riferiment
*La Pascalina

## Alter proget
Galen

El **Galen** (Pergam, 129 - Roma, 201 circa) a l'è stad un medegh roman, i che pont de vista hann guidad la medesina ocidental per trees secoi, fina al Renassiment, quand che inn stad mitud, con gran atenzion, in discussion. Del so nom vegn la *galenica*, o ben l'art de fà di medesine de part del farmacista.

## Riferiment
*Treccani

## Alter proget

## Vos corelade
*Andrea Vesal
*Ipocrate
Laozi

El **Laozi** (scrivud anca *Lao Tzu*, *Lao Tse*, *Lao Tze* o *Lao Tzi*) a l'è stad un filosof e scritor cines del secol prima del Signor quell de ses, considerad tradizzionalment l'autor del Daodejing e donca fondator del taoism. In del prim secol dopo del Signor a l'era sgiamò deventad vuna di figure pussee venerade ind la tradizzion taoista.

## Riferiment
*Treccani

## Alter proget

## Vos corelade
*Huàhújīng
*Taijitu
*Confuci
Process de Verona

El **process de Verona** a l'è stad un process che gh'è stad in tra el vot e 'l des de sginer del 1944 in la cità veneta, a l'epoca sota el controll de la Republega Social Italiana. Fad in del Castell Vegg, che l'ann passad l'è stad sed del prim congress del Partid Fascista Republegan, l'ha vist in sul tavol di imputad i ses member del Gran Consili del Fascismo che, in la seduda del 25 de luj 1943, haveven votad per la desfiducia del Benito Mussolini de la carega de President del Consili.

El Carlo Pareschi, el Tullio Cianetti, el Luciano Gottardi e 'l Giovanni Marinelli eren stad ciapad in Italia e mitud in preson, menter el Galeazzo Ciano l'era stad fermad in la Germania nazzista a otover, estradad e mitud in galera, menter, per disposizzion del Mussolini midem, l'Emilio De Bono l'era restad a cà soa e, poeu, l'è stad trasferid in d'una cambra a pagament de l'ospedal de la cità. Tucc i imputad eren sorvegliad normalment, foeura che per el Ciano che l'era guardad de do Schutzstaffel todesche. Nissun alter firmatari di at l'è stad ciapad.

El giudes istrutor l'è stad el Vincenzo Cersosimo, che l'ha cercad prima in di verbai del Gran Consili, senza trovà nagot, e poeu l'ha regolt di informazzion di deciarazzion in sui giornai: el gh'ha havud di dificoltà a interrogà el Ciano, ma poeu l'è stad bon de fàll grazzia a l'intermediazzion de Hilde Purwin. El process, per el minister de la giustizzia Piero Pisenti e per el senator Vittorio Rolandi Ricci, el gh'haveva nissuna bas legal, desgià che l'acusa de collusion in tra i firmatari de l'orden e la Cà Real la se podeva minga mostrà e nanca quella de tradiment, vist che 'l Duce midem el cognosseva l'orden: el Mussolini gh'ha did che, se del pont de vista giudizziari gh'haveven reson, de quell politegh se se podeva minga fermà, e poeu l'ha did anca che i ver colpevol se sarien no trovad in di menad via e che el process l'havaria resolt nagot.

Tucc i imputad inn stad condanad, se pensa cont una votazzion in su di tochej de carta, e domà el Tullio Cianetti el gh'ha havud i atenuant generighe, cont una condana a 30 agn, che poeu l'è durada propi poch per via de l'evoluzzion de la guerra. I alter inn stad fusilad a la schena el dì dopo, dopo che la soa domanda de grazzia a l'è stada negada del Duce, in su pression de l'Alessandro Pavolini, 'me cuntad del Renzo Montagna e del Puccio Pucci, che 'l gh'ha havud de dì che i giudes hann fad el so lavorà e che inscì se saria serrad un ciclo storegh. Inn stad condanad a mort in contumacia anca el Dino Grandi, el Giuseppe Bottai, el Luigi Federzoni, el Cesare Maria De Vecchi, l'Umberto Albini, el Giacomo Acerbo, el Dino Alfieri, el Giuseppe Bastianini, l'Annio Bignardi, el Giovanni Balella, l'Alfredo De Marsico, l'Alberto De Stefani e l'Edmondo Rossoni: nissun de lor l'è stad ciapad di autorità republighine e hann tucc passad la segonda guerra mondial.

## Riferiment
*RAI Scuola

## Alter proget

## Vos corelade
*Tribunal Special per la Defesa del Stat de la RSI
*Toma del fascismo
*Process ai amirali
Francis Bacon

El **Francis Bacon** (Londra, 22 sgenar 1561 – Londra, 9 avril 1626), a l'è stad un om de stat e filosof ingles.

## Biografia
Fioeul del sir Nicholas Bacon, lord canceller de la regina Lisabeta, el vegn educad in del *Trinity College* de Cambridge, destinad a una vita diplomatega. Dop de vesser stad in Franza de l'ambassador ingles el torna in Inghilterra per la mort del pader e el se dedega a l'avocadura e a la politega e el vegn prest elesgiud in parlament.

Cont el Giacom I 'me re el vegn con rapidità lord vardasigill in del 1617 e lord canceller in del 1618, cont i titoi de baron de Verulami e viscont de Sant Alban. Desgià che l'era sostegnidor de una monarchia forta contra el parlament, el se fa tant de nemis e quand che el re el convoca el parlament per l'imposizzion de tasse noeuve, el Bacon el vegn metud sota acusa de corruzzion. Condanad, el gh'ha de lassà i careghe publeghe e el se retira a vita privada in di so studi in su la natura. El moeur in del 1626 a 65 agn in de la residenza del cont de Arundel, a Highgate, per una polmonita.

## Oeuvre principai
* *Essays* (1597)
* *[[Novum organum]]* (1605)
* *De dignitate et augmentis scientiarum* (1623)
* *[[La noeuva Atlantide|New Atlantis]]* (1624)

## Bibliografia

* *Enciclopedia Garzanti di Filosofia*, Garzanti
Cà Vidiserta

La **Cà Vidiserta** (*Palazzo Vidiserti Dozzio* in italian) a l'è un palazzi storegh de Milan, con do sortide, vuna in via Bigli e l'oltra in Via Montnapoleon. La faciada del palazzi a l'è sita in sui vegge mura romane de la capital lombarda, e l'è stad fad su in del secol quell de quindes, in sui rest de 'na cà pussee veggia.

## Bibliografia
*Paolo Mezzanotte, Giacomo Bascapè, Milano nell'arte e nella storia, Milano, Bestetti, 1968, ISBN non esistente.

## Alter proget
Štěchovice (Boemia central)

**** a l'è un comun de la Cechia, part de la Boemia Central e del distret de Praha-západ.

El gh'ha el status de comun mercad.

## Riferiment
*CCRE 

## Alter proget
Simone de Beauvoir

La **Simone de Beauvoir** (Paris, 9 de sginer 1908 - Paris, 14 de avril 1986) a l'è stada una scritora, saggista e filosofa francesa, cognossuda per el so penser femminista e per andà adree a l'esistenzialism. L'ha compartid la soa vita privada e professional cont el Jean-Paul Sartre.

## Riferiment
*Treccani

## Alter proget
Dialetometria

La **dialetometria** a l'è la branca computazzional e quantitativa de la dialetologia, che la dopera l'informatega e la statistega, vegnuda foeura in tra i agn 1970 e 1980 a travers del lavorà de J. Séguy and Hans Goebl.

La dopera, in sostanza, di algoritm che poden analizà in manera obietiva i vari dialet e dà di indes che mostren quant che se diferenzien in vari setor.

## Riferiment
*Dialectometry
Regio istitut tecnegh

El **Regio istitut tecnegh** a l'è stada una scoeula segondaria in pè in Italia de l'unità d'Italia a la reforma Gentile del 1923, pensada per quei che voreven studià in di setor matemategh, comerciai e tecnegh, anca a andà inanz con l'istruzzion universitaria, e per i che l'andava no ben el licee classegh. Eren present soratut in di caploeugh de provincia di cità de l'Altitalia propi industrializade, che gh'haveven besogn de 'na dirigenza preparada e competenta a nivell tecnegh, e, in la sezzion fisegh-matematega e metallurgega-mecanega permeteven de andà a l'università, menter agrimensura e comerci el permeteven no, e se deventava di perit, di geometra o di ragionat.

Con la reforma Gentile del 1923 a inn serrad: la sezzion fisegh-matematega la deventa el licee scientifegh, quella industrial l'Istitut tecnegh industrial, quella de agrimensura l'Istitut tecnegh agrari e quella per i ragionat l'Istitut tecnegh comercial.

I so docent eren de solet propi qualifegad, ingegner despess lauread foeura de l'Italia, e che hann finid la soa carrera in di università o in di academie. In del Granducad de Toscana ghe n'eren sgiamò prima de l'Unità d'Italia.

## Bibliografia
*I.T.I Montani Fermo. Scuola Tecnica e società moderna, a cura di G. Rogante, Nardini, Firenze, 2004.

## Vos corelade
*Istitut tecnegh (Italia)
Regole de Mosca

I **regole de Mosca** a inn di regole del polles che inn stade desvilupade in la guerra freggia per i spie e i alter forester che viveven in la capital sovietega. 

A inn:
#Presum nagot
#Mai andà contra el to istint
#Tucc inn potenzialment sota el controll aversari
#Varda mai indree, te see mai deperti
#Va cont el fluss e scondes dent
#Varia i to comportament e stà in la soa covertura
#Fàj sentì compiasud
#Molesta no l'oposizzion
#Cata foeura el temp e 'l sit per l'azzion
#Lassa i to opzzion verte

## Riferiment
*I regole
IEEE 754

El standard **IEEE 754** el stabiliss una fraca de robe in del calcol automategh, soratut per la definizzion de la virgola mobil, di numer denormalizad, di NaN e di infinid, e 'l specifega quater manere de redondà e cinch ecezzion.

In del standard gh'è quater manere de representà i numer in virgola mobil: precision singola (32 bit), precision dobia (64 bit), precision singola slargada (pussee de 42 bit, doperada propi poch) e precision dobia slargada (pussee de 69 bit), e ogni numer l'è representad de 'n bit de segn, de 'n camp de esponent e de 'na mantissa.

## Riferiment
*Abaluth 

## Alter proget
Semicondutor

I **semicondutor** a inn di materiai, part de la familia di semi-metai, la che resistenza eletriga a l'è intermedia in tra quella de 'n isolant e de 'n condutor, e la resistenza a l'è ligada inversament a la temperadura: i so proprietà de conduzzion poden vesser mudade cont el dopagg, o ben cont el meter di impurità in la soa strutura, e quand che di semicondutor dopad diferentement inn tacad insema la se forma una gionzion p-n, a la bas de 'n poo de roba, di transistor ai diod.

## Riferiment
* How Semiconductors Work

## Alter proget

## Vos corelade
*Die (eletronega)
*Cella solar
Terremot

I **terremot** (del latin "terrae motus", o ben "moviment de la terra") a inn di moviment e vibrazzion de la crosta terrestra, che vegnen a causa del spostàss di preje che gh'è sota la Terra.

## Riferiment
*Britannica

## Alter proget

## Vos corelade
*Tsunami
*Charles Francis Richter
*Epicenter
*Fagliazzion
*Scala Mercalli
*Scala Richter
Ignatius Mouradgea d'Ohsson

L**'Ignatius Mouradgea d’Ohsson** (Costantinopol, 31 de luj 1740 – Bièvres, 27 de avost 1807) a l'è stad un diplomategh, storegh e orientalista armen, a servizzi de l'Imbasciata svedesa de Costantinopol. 

A l’era nassud come **Ignatius Muradcan Tosunyan** d’ona famija catolica. El sò pader a l’era on tradutor al consolad svedes de Smirne, e sò fioeul el gh’è sucedud in questa carriera chì. Sò fioeul l’è stad impiegad in del 1768 al'imbassada svedesa a Costantinopel. In del 1768 l’è diventad cap-interprete, e poeu elevad al status nobiliar de cavalier de la nobiltà svedesa, e l’ha ciapad el nom del son frances de "d'Ohsson". L’è diventad poeu segretari de l'istessa Imbassada in del 1780 e l’è stad nominad cavalier in de l’istess ann.

In del 1791 el diventa incaricad d'afari svedes e l’è stad del 1795 fina al 1799, Imbassador de la Svezia in Turchia. In del 1799 a gh’è ‘l sò  licenziament de imbassador plenipotenziari.

L’ha passad on mucc d'ann in Franzia. A l’è stad onorad del titol de Cavaliere di Ordin Reai Massonich de Vasa - Templari - Malta - Filipine - Ross e Crosad.

L’Abraham Constantin Mouradgea d'Ohsson, autor d’ona fomosa *Storia di [[Mongol]]*, l’era sò fioeul.

## Opre
L’ha publicad a Parigi ona prima serie de publicazzion sora l’Impero otoman, Tableau général de l'Empire othoman (3 vol., 1787-1820). A l’è stad el sò fioeul Abraham Constantin Mouradgea d'Ohsson a finì l'ultima part despoeu de la soa mort.

I opere a inn:

* Tableau Général de l'Empire Othoman, Firmin Didot, Paris 1788–1824) (7 Volum).
* Allgemeine Schilderung des Othomanischen Reichs. Aus dem Französischen des Herrn von Muradgea d'Ohsson mit einiger Abkürzung übersetzt und mit Anmerkungen, Zusätzen und einem Glossarium und Register versehen von Christian Daniel Beck, Weidmann, Leipzig 1788 und 1793 (2 Bände), (Mit 4 Falttafeln (Gebetsstellungen und Schriftarten) sowie 2 mehrfach gefaltete genealosgiche und chronologische Tafeln (mit Mohammed und seinen Abkömmlingen)).

(Descrizzion sgeneral de l'Impero otoman. Dal franzes, del Scior de Muradgea d'Ohsson con on quai scurtament, tradot e comentad, completament e Glossari e Register del *Christian Daniel Beck*, Weidmann, Lipsia 1788 e 1793 (2 volum), (tabelle genealogiche e cronologiche dobiade pussee volte con 4 tavole (posizzion de orazzion e carater otoman) e 2 (cont el Maomet e la soa stirpe) pieghevol).

## Note


## LIgam de foeura

* 
* 
*  Findley: Mouradgea d'Ohsson and His Tableau général de l'empire othoman (inglese)  (.PDF; 146 kB)
* 
* 
* 
*
Penser

El **penser** a l'è l'atività de la ment, o ben un process cognitiv ativ fad del cervell che l'è no per forza ligad ai stimol. A l'è studiad a nivell umanistegh a gh'è la filosofia, menter la psicologia la proeuva a studiàll de 'n pont de vista pussee scentifegh.

## Riferiment
*Treccani

## Alter proget